CELEX: C2007/096/11
Language: et
Date: 2007-04-28 00:00:00
Title: Kohtuasi C-135/05: Euroopa Kohtu (kolmas koda) 26. aprilli 2007 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Jäätmehooldus — Direktiivid 75/442/EMÜ, 91/689/EMÜ ja 1999/31/EÜ)

28.4.2007   
            
            
               ET
            
            
               Euroopa Liidu Teataja
            
            
               C 96/8
            
         Euroopa Kohtu (kolmas koda) 26. aprilli 2007. aasta otsus — Euroopa Ühenduste Komisjon versus Itaalia Vabariik
   (Kohtuasi C-135/05) (1)
   
   (Liikmesriigi kohustuste rikkumine - Jäätmehooldus - Direktiivid 75/442/EMÜ, 91/689/EMÜ ja 1999/31/EÜ)
   (2007/C 96/11)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: D. Recchia ja M. Konstantinidis)
   
      Kostja: Itaalia Vabariik (esindajad: I. M. Braguglia ja G. Fiengo
   Kohtuasja ese
   Liikmesriigi kohustuste rikkumine — Nõukogu 15. juuli 1975. aasta direktiivi 75/442/EMÜ jäätmete kohta (EÜT L 194, lk 39), muudetud nõukogu 18. märtsi 1991. aasta direktiiviga 91/156/EMÜ (EÜT L 78, lk 32), artiklite 4, 8 ja 9 rikkumine — Nõukogu 12. detsembri 1991. aasta direktiivi 91/689/EMÜ ohtlike jäätmete kohta (EÜT L 377, lk 20), artikli 2, lõike 1 rikkumine — Nõukogu 26. aprilli 1999. aasta direktiivi 1999/31/EÜ prügilate kohta (EÜT L 182, lk 1), artikli 14 punktide a, b, ja c rikkumine
   Resolutiivosa
   
               1.
            
            
               Kuna Itaalia Vabariik ei võtnud kõiki vajalikke meetmeid selleks, et:
               
                           —
                        
                        
                           tagada jäätmete taaskasutamine ja kõrvaldamine viisil, mis ei sea ohtu inimeste tervist, mille käigus ei kasutata keskkonda ohustavaid protsesse ja keelata jäätmete hülgamine, kaadamine või kontrollimata kõrvaldamine;
                        
                     
                           —
                        
                        
                           iga jäätmevaldaja annab jäätmed käitlemiseks era- või avalikule jäätmekogumisettevõttele või jäätmete kõrvaldamise või taaskasutamisega tegelevale ettevõttele, või selleks, et tagada ise taaskasutamine või kõrvaldamine vastavalt nõukogu 15. juuli 1975. aasta direktiivi 75/442 jäätmete kohta, mida on muudetud nõukogu 18. märtsi 1991. aasta direktiiviga 91/156, sätetele;
                        
                     
                           —
                        
                        
                           igal rajatisel või ettevõttel, kes teeb kõrvaldamistoiminguid, oleks pädevalt asutuselt saadud luba;
                        
                     
                           —
                        
                        
                           igas kohas, kus toimub ohtlike jäätmete ladestamine, need jäätmed registreeritakse ja identifitseeritakse, ja
                        
                     
                           —
                        
                        
                           prügilate puhul, millele on 16. juulil 2001 juba luba antud või mis sel kuupäeval juba tegutsevad, oleks prügila käitaja koostanud ja esitanud pädevatele asutustele enne 16. juulit 2002 kinnitamiseks vastavusse viimise kava, milles on loetletud loa saamise tingimustele vastavad andmed, samuti kõik parandusmeetmed, mida käitaja peab vajalikuks, ja selleks, et prügila vastavusse viimise kava esitamise järel teeks pädevad asutused lõpliku otsuse, kas käitamist võib jätkata, sulgedes nii kiiresti kui võimalik prügilad, millele ei ole antud luba tegevust jätkata, või lubades vajalikud tööd ja kehtestavad kava täitmiseks vajalikku üleminekuaja,
                        
                     on Itaalia Vabariik rikkunud nõukogu 15. juuli 1975. aasta direktiivi 75/442/EMÜ jäätmete kohta, mida on muudetud nõukogu 18. märtsi 1991. aasta direktiiviga 91/156/EMÜ, artiklitest 4, 8 ja 9, nõukogu 12. detsembri 1991. aasta direktiivi 91/689/EMÜ ohtlike jäätmete kohta artikli 2 lõikest 1 ja nõukogu 26. aprilli 1999. aasta direktiivi 1999/31/EÜ prügilate kohta artikli 14 punktidest a-c tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 132, 28.5.2005.